Groot verrassing vir dorp toe dit skielik sjokolade sneeu | Maroela Media
Groot verrassing vir dorp toe dit skielik sjokolade sneeu
Lindt-fabriek in Olten, Switserland
Inwoners van 'n dorp in Switserland het 'n groot verrassing gekry toe dit fyn kakaopoeier begin sneeu het ná 'n ventilasiestelsel by 'n sjokoladefabriek onklaar geraak het.
Die Lindt & Spruengli-maatskappy het Dinsdag plaaslike berigte bevestig dat daar 'n fout was in die ventilasiestelsel op 'n lyn vir krummels geroosterde kakaobone in sy fabriek in Olten, tussen Zürich en Basel. Die krummels is dele van fyngemaakte kakaobone en vorm die basis van sjokolade.
Saam met sterk winde Vrydagoggend het die poeier in die onmiddellike omgewing van die fabriek begin versprei en 'n fyn kakao-stoflaag veroorsaak.
Die maatskappy het gesê een motor is met die fyn stof bedek en het aangebied om die motor te laat skoonmaak.
Bedrywighede by die fabriek kon voortgaan en die maatskappy sê die stof is absoluut skadeloos vir mense en die omgewing.
Die ventilasiestelsel is intussen herstel.
Sjokoladestof op 'n motor se ruit (Foto: Olten/Twitter)
Sjokoladestof op 'n motor se dak (Foto: Olten/Twitter)
Ma se slim wenk om skoene te koop – sonder die kinders
Ek dog eers dis 'n baie laat April grap.
Een motor in Switzerland word vuil… Goed. Hul bied aan om dit skoon te maak nadat hul erken hul filtrasie was foutief. Sleg. Daar gebeur min anders daar as dié gebeure internasionale nuus haal…. Nes paar dae gelede se berig van twee supermotors (in meeste bo-middelklas Duitsers en Switsers se bereik) wat in ongeluk betrokke was en relatief min skade opgedoen het…
Ware soete strome van seën van bowe. Ek bely skaamtelose begeerte na seker die lekkerste lekkerny wat Vader ons oot toegelaat het om te ontwikkel.